প্রদীপ্তা অধিকারী
প্রদীপ্তা অধিকারী (নেপালি: प्रदीप्ता अधिकारी; জন্ম ২৫ জানুয়ারি, ১৯৯৭) হলেন নেপালি সৌন্দর্য প্রতিযোগিতার একজন শিরোপাধারী ও বিতার্কিক। তিনি মিস নেপাল ইউনিভার্স ২০১৯ প্রতিযোগিতায় বিজয়ীর মুকুট অর্জন করেছিলেন। তিনি জর্জিয়ার আটলান্টায় অনুষ্ঠিত মিস ইউনিভার্স ২০১৯ প্রতিযোগিতায় নেপালের প্রতিনিধিত্ব করেছিলেন, তবে শীর্ষতালিকায় স্থান করে নিতে পারেননি। এর আগে তিনি নেদারল্যান্ডস, সিঙ্গাপুর এবং থাইল্যান্ডে অনুষ্ঠিত আন্তর্জাতিক বিতর্ক প্রতিযোগিতায়ও নেপালের প্রতিনিধিত্ব করেছেন।